El clima de la Terra està canviant.
Aquesta és una realitat confirmada per molts científics, governs i organismes internacionals.
L'increment de la concentració dels gasos d'efecte d'hivernacle -la major part dels quals provenen de la utilització de combustibles fòssils, la desforestació, els processos industrials i algunes activitats agrícoles- ha provocat un augment de la temperatura global que causa canvis en els paradigmes o models climàtics als quals estem acostumats, i això s'està traduint en un augment del nivell del mar i de la freqüència i la intensitat de fenòmens meteorològics extrems, com ara sequeres i inundacions.
Aquests efectes poden comportar en molts casos l'aparició de nous riscos laborals o l'augment de la intensitat i la gravetat d'alguns dels ja coneguts, en nombrosos sectors tan diversos com és ara la construcció, l'agricultura, la pesca, els transports, la indústria, la seguretat, la salut, les energies renovables, els serveis d'emergències, etc., i, per tant, afecten un gran nombre de treballadors.
Les polítiques públiques i les administracions han de prendre un paper actiu en l'adaptació de la societat a aquests canvis i en concret en la prevenció de l'impacte que tots aquests esdeveniments poden tenir en la salut i la seguretat de les persones en general i dels treballadors en particular.
Aquest espai web té com a objectiu informar els empresaris, els treballadors, tots els agents socials, -com ara serveis de prevenció, sindicats, delegats de prevenció, metges del treball, etc.- i qualsevol persona interessada d'aquells aspectes del canvi climàtic que poden tenir més rellevància pel que fa a la seguretat i la salut dels treballadors.
També pretén donar eines per poder prevenir les conseqüències d'aquests esdeveniments meteorològics extrems.
S'adjunten els enllaços a espais web on es pot trobar informació i alertes sobre temperatures, vents i tempestes, índex de radiació ultraviolada, presència d'al·lèrgens en l'ambient o augment de casos de malalties transmeses per insectes.
Efectes del canvi climàtic i els seus impactes en la seguretat i la salut del treballadors:
L'augment de la temperatura pot donar lloc a:
Fenòmens climatològics extrems:
Tempestes, inundacions i pluges continuades; poden fer que augmenti la presència de fongs en edificis i construccions, el nombre d'accidents per caigudes causades per la presència de aigua al terra i també el nombre de despreniments de terrenys que abans es consideraven estables.
D'altra banda, l'esfondrament d'edificis pot donar lloc a un increment important de la concentració ambiental de pols.
Els períodes de sequera extrema poden multiplicar el risc d'incendi.
Els focs alliberen a l'ambient compostos orgànics perillosos com a resultat de la combustió de diferents matèries, i en conseqüència, incrementen la contaminació ambiental en algunes àrees.
Els treballadors que realitzin les seves activitats a l'exterior o el personal encarregat de l'extinció d'aquest foc poden patir-ne les conseqüències.
Vents forts i/o mantinguts en el temps poden generar inestabilitat en moltes infraestructures i edificis ja fets o en construcció.
Un altre aspecte que cal considerar és l'augment de la radiació ultraviolada.
Aquest augment, en principi, no era una conseqüència directa del canvi climàtic, sinó que es relacionava amb les emissions a l'atmosfera de determinats compostos clorofluorocarbonats i el seu efecte sobre l'augment del forat de la capa d'ozó.
Malgrat aquest efecte negatiu ha millorat gràcies a la disminució de les emissions d'aquestes substàncies, algunes dades alerten que la radiació UV podria augmentar en algunes regions a causa del canvi climàtic i en especial en resposta a la disminució del grau de nuvolositat.
L'exposició a radiació solar incrementa la probabilitat de patir un càncer de pell.
Com a conseqüència de tots aquest esdeveniments, cada cop més la societat aposta per energies i processos industrials sostenibles; i apareixen els anomenats treballs verds, que no estan exempts de riscos laborals.
Llista no exhaustiva de sectors, possibles riscos laborals i treballadors afectats.
És important que els empresaris i els treballadors entenguin com el clima pot afectar la seguretat i la salut, per tal d'incloure dins de l'activitat preventiva de l'empresa accions destinades a preparar-se i adaptar-se al canvi climàtic, en concret a efectes com l'increment de la temperatura i els esdeveniments meteorològics extrems.
Cal tenir protocols i pautes d'actuació per a aquestes situacions, d'altra banda cada vegada més freqüents, així com informar i formar els treballadors en aquest sentit.
Informació sobre previsions i alertes climàtiques:
Català: https://www.gencat.cat/treball/doc/doc_35028190_1.pdf
Castellà: htps://www.gencat.cat/treball/doc/doc_35028190_2.pdf
El treball i la calor: més prevenció a l'estiu
Institut Català de ciències del clima. http://www.ic3.cat/
Organització Internacional del Treball (OIT/ILO): http://www.ilo.org/global/lang--es/index.htm
OrganitzacióMundial de la Salut (OMS/WHO).
Canvi climàtic: http://www.who.int/